Diari Oficial de la Generalitat Valenciana


Sumari del DOGV 7431, del 26-12-2014 (2014/11342)

RESOLUCIÓ Rectoral número 1734, d'11 de novembre de 2014, de la Universitat Miguel Hernández d'Elx, per la qual es crea el fitxer automatitzat Programa Detectaweb.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2014/11/11/(1)/dof/vci/html**

### Dades del document

Número de DOGV
:   7431

Data del DOGV
:   26-12-2014

Secció del DOGV
:   I. DISPOSICIONS GENERALS

Número del document
:   2014/11362


Data del document
:   11-11-2014

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández
    * universitat
    * legislació
    * dades personals
    * base de dades

RESOLUCIÓ Rectoral número 1734, d'11 de novembre de 2014, de la Universitat Miguel Hernández d'Elx, per la qual es crea el fitxer automatitzat Programa Detectaweb. [2014/11347]  
Vist l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, que preveu que la creació, modificació o supressió dels fitxers de les administracions públiques només podran fer-se per mitjà de disposició de caràcter general publicada en el Boletín Oficial del Estado o diari oficial corresponent.  
Considerant que la creació de fitxers de les universitats públiques requereix la publicació de la resolució rectoral de la seua creació i tenint en compte la impossibilitat de dictar disposicions de caràcter general.  
  
En compliment del que disposa l'article 20 de la Llei Orgànica 15/1999, de 13 de desembre, així com l'article 52 del Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica, resolc:  
  
Primer  
Aprovar la creació del fitxer automatitzat amb la descripció que figura en l'annex I.  
  
Segon  
La Universitat Miguel Hernández d'Elx adoptarà les mesures d'índole tècnica i organitzativa necessàries per a garantir la seguretat de les dades de caràcter personal del fitxer descrit en l'annex I.  
  
Tercer  
Els responsables del fitxer automatitzat indicat en l'annex I adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que van justificar la seua creació.  
  
Quart  
Els afectats pel fitxer automatitzat indicat en l'annex I poden exercir el seu dret d'accés, de rectificació i de cancel·lació de les dades, davant de l'òrgan competent i de la forma reglamentàriament establerta en els casos previstos en la legislació vigent.  
  
Cinquè  
En el cas que es preveuran comunicacions de dades, la Universitat Miguel Hernández d'Elx advertirà els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisè  
Notificar la creació del fitxer a l'Agència Espanyola de Protecció de Dades, als efectes de sol·licitar-ne la inscripció en el Registre General de Protecció de Dades.  
  
Setè  
Ordenar la publicació de la present resolució en el Diari Oficial de la Comunitat Valenciana.  
  
Elx, 11 de novembre de 2014.- El rector: Jesús T. Pastor Ciurana.  
  
  
ANNEX I  
  
Denominació: Fitxer Automatitzat Programa Detectaweb.  
  
Finalitat i usos previstos: gestió i avaluació dels expedients psicològics de la plataforma online per a l'avaluació diagnòstica de trastorns d'ansietat, depressió i suïcidi en unitats de salut mental infantojuvenil de la Comunitat Valenciana, estudi pilot en la província d'Alacant.  
Persones i col·lectius de què s'obtenen les dades o que resulten obligats a subministrar-les: pacients, tutors legals.  
  
Procediment d'arreplega de dades: enquestes en pàgina web.  
  
Estructura bàsica del fitxer i descripció de les dades arreplegades:  
- Dades de caràcter identificatiu: nom i cognoms, adreça, DNI/NIF.  
  
- Altres dades especialment protegides: salut.  
- Dades de característiques personals: dades de família, data de naixement, lloc de naixement, edat, sexe.  
- Dades de circumstàncies socials: característiques d'allotjament, vivenda, aficions i estils de vida, pertinença a clubs, associacions.  
- Dades acadèmiques i professionals: formació, titulacions.  
  
Sistema de tractament de les dades: fitxer mixt.  
  
Cessió de dades prevista:  
- Presentació dels resultats en congressos sempre de forma anònima.  
- Cessió a administracions públiques competents en la matèria en casos de necessitat o riscos per al pacient.  
  
Transferències internacionals de dades: no se'n preveuen.  
  
Òrgans de les administracions responsables del fitxer: Universitat Miguel Hernández d'Elx.  
  
Serveis o unitats davant els quals poden exercitar-se els drets d'accés, rectificació, cancel·lació i oposició:  
- Dependència: Departament de Psicologia de la Salut.  
- Universitat Miguel Hernández d'Elx, Edifici Altamira.  
- CIF: R-3920187-E.  
- Domicili: avinguda de la Universitat, s/n.  
- Localitat: Elx.  
- CP: 03024.  
- Província: Alacant.  
- País: Espanya.  
  
Mesures de seguretat: nivell alt.


Còpia Permalink ELI